เรื่องร้องเรียน: คอนโดไนน์ by sansiri มีการทำสีตึก ไม่มีการป้องกัน ทำให้มีสีหยด ฝุ่นละออง เศษสี กระจายหยด มาโดนรถ โดนบ้าน โดนเสื้อผ้าที่ตาก โดนต้นไม้ เคยแจ้งเจ้าหน้าที่แล้ว เจ้าหน้าที่จึงจัดหาคนมาคลุมผ้าที่รถ แต่ดิฉันคิดว่าเป็นการแก้ปัญหาที่ปลายเหตุ เพราะบ้าน พื้นกระเบื้อง ไม่สามารถป้องกันได้ มีบุคลากรคอนโดมาเช็ดยิ่งทำให้ด่างเสียหาย  จึงอยากให้มีการใช้สแลนคลุมคน คลุมอาคารคอนโด เพื่อป้องกัน และหยุดการทาสีจนกว่าจะมีสแลนป้องกัน หรือหาทางแก้ที่ต้นเหตุค่ะ  รบกวนด้วยนะคะ
การดำเนินการของเจ้าหน้าที่: จากการตรวจสอบพบว่า คอนโดนายน์ บาย แสนสิริ ได้ทำการซ่อมแซมทาสี โดยจ้างผู้รับเหมาเข้าดำเนินการ สีที่ทาอาคารด้านนอกได้กระจายตกไปยังทรัพย์สินบ้านเรือนข้างเคียง จึงได้แจ้งไปยังผู้รับเหมาเข้าแก้ไขความเสียหายที่เกิดขึ้นพร้อมเยียวยา ทำมาตรการป้องเศษวัสดุตกหล่นให้รัดกุม ก่อนที่จะทาสีต่อไป
ความเห็นของผู้แจ้ง: รวดเร็วทันใจมากค่ะ ขอบคุณค่ะ
พื้นที่: แขวงคลองต้นไทร เขตคลองสาน กรุงเทพมหานคร